KOMISIJOS REGLAMENTAS (EB) Nr. 729/2008
2008 m. liepos 28 d.
dėl tam tikrų pavadinimų įtraukimo į garantuotų tradicinių gaminių registrą (Czwórniak (GTG), Dwójniak (GTG), Półtorak (GTG), Trójniak (GTG))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 509/2006 8 straipsnio 2 dalies pirma pastraipa ir taikant to paties reglamento 19 straipsnio 3 dalį, Lenkijos paraiškos įregistruoti pavadinimus Czwórniak, Dwójniak, Półtorak ir Trójniak paskelbtos Europos Sąjungos oficialiajame leidinyje (2).
(2)
Komisijai prieštaravimo pareiškimų pagal Reglamento (EB) Nr. 509/2006 9 straipsnį pateikta nebuvo, šiuos pavadinimus reikia įregistruoti.
(3)
Reglamento (EB) Nr. 509/2006 13 straipsnio 2 dalyje numatytos apsaugos taikyti neprašoma,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai įregistruojami.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 28 d.